[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "so\u0302namlyfraJun 24, 20222 min read"}, {"text_idx": "#000006", "text": "*For English Review, see language toggle switch*"}, {"text_idx": "#000008", "text": "Yn gynharach wythnos yma, roeddwn i\u2019n falch iawn o weld fod llyfr arall gan Luned a Huw wedi cael cydnabyddiaeth, gan ei fod wedi ymddangos ar restr fer Llyfr y Flwyddyn. Mi oedd y llyfr hwnnw - \u2018Pam?\u2019 yn uchel iawn, iawn ar fy rhestr bersonol o top books \u2018llynedd a dwi\u2019n dymuno pob llwyddiant iddyn nhw yn y gystadleuaeth. Darllenwch adolygiad \u2018Pam?\u2019 yma."}, {"text_idx": "#000009", "text": "Dyma lyfr arall mae\u2019r dream team wedi ei ryddhau \u2018leni, gyda gwasg Atebol y tro hwn. Tydi o jest yn edrych yn awesome! Mae o mor ffres, llachar a modern yr olwg - sydd jest yn dangos pa mor bell mae llyfrau gwreiddiol Cymraeg wedi dod yn eu blaenau dros y blynyddoedd. Mae hwn yn well llyfr \u2018na nifer o addasiadau sydd ar y farchnad ar hyn o bryd. I mi, mae hwn yn esiampl o lyfr perffaith #Cymraeg #gwreiddiol i blant ifanc!"}, {"text_idx": "#000010", "text": "Mi fydd y llyfr yma\u2019n siw\u0302r o apelio at blant sy\u2019n chwareus eu natur. Yn bwysicach na dim, mae \u2018na hiwmor yn y llyfr. A dwi\u2019n meddwl bod angen mwy fyth o hynny arnon ni nac erioed. Bydd rhaid mi brynu copi arall i fy nghefnder bach, achos dio definitely ddim yn cael fy nghopi i!"}, {"text_idx": "#000011", "text": "Tydi\u2019r lluniau \u2018sgribli,\u2019 ble\u0302r-ond-bendigedig yn lliwgar ac yn drawiadol? Dwi\u2019n licio sut mae\u2019r ffont yn fawr ac yn glir ar gefndir gwyn - lot haws i lygaid ifanc ei ddarllen. Mae\u2019r odl yn wych, ac fel dwi wedi dweud o\u2019r blaen, mi fedra i weld hwn fel darn adrodd dan 7 yn Steddfod yr Urdd!"}, {"text_idx": "#000012", "text": "Yn hanner cyntaf y llyfr mae\u2019r bachgen yn rhoi ei hun i lawr. Tydi o byth yn teimlo\u2019n ddigon da ac mae\u2019n cymharu ei hun ac eraill. Mae hyn mor hawdd i\u2019w wneud, a dim jest plant sy\u2019n euog o wneud hyn chwaith. Mae meddwl yn negyddol fel hyn yn arwain at rai o\u2019r self sabotaging behaviours ac mae\u2019n bwysig trio cael meddylfryd positif bob amser."}, {"text_idx": "#000013", "text": "Dwi\u2019n meddwl bod prif negeseuon y llyfr \u2018derbyn dy hun,\u2019 \u2018cara dy hun am bwy wyt ti\u2019 ac \u2018rwyt ti\u2019n ddigon\u2019 yn HOLLBWYSIG yn y byd sydd ohoni, yn enwedig mewn byd cystadleuol lle mae gymaint o bwysau ar blant i fod yn \u2018llwyddiannus.\u2019"}, {"text_idx": "#000021", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000022", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]